EkBass/fiwiki-20250220-pages-articles huggingface dataset:
Jan Stanisławski

Jan Stanisławski (24. kesäkuuta 1860 Vilšana, Zvenyhorodkan piiri, Kiovan kuvernementti – 6. tammikuuta 1907 Krakova, Puola) oli puolalainen impressionistinen taidemaalari. Hän opiskeli Wojciech Gersonin oppilaana Varsovassa, Krakovan taidekoulussa 1883–1885 ja Charles Durandin (taiteilijanimi Carolus-Duran) oppilaana Pariisissa 1885–1888. Hän opetti vuodesta 1896 Krakovan taideakatemiassa, jossa hänellä oli suuri vaikutus moniin ukrainalaisiin oppilaisiin, kuten Mykola Buratšekiin, Ivan Trušiin, Oleksa Novakivskyiin ja Ivan Severyniin. Hän kävi Ukrainassa usein ja maalasi ukrainalaisia maisemia, esimerkiksi Ränsistynyt tuulimylly (1883), Bila Tserkva (1890), Mehiläispesiä Ukrainassa, (1895), Dneprin limaaneja aamunkoitteessa (1902), Kiovan Pyhän Mihailin katedraali (1903), Kiovan alapuolinen Dnepr (1905), Talo Dneprin varrella, Heinäsuovia, Auringonkukkia ja Tuulimyllyjä. ==Maalauksia== Jan Stanislawski San Marco lithograph.jpg|San Marco, litografia Jan Stanisławski - Apple-Tree in Blossom - MNK II-b-1100 - National Museum Kraków.jpg|Kukkiva omenapuu. Jan Stanisławski - Beehives in the Ukraine - MNK II-b-62 - National Museum Kraków.jpg|Mehiläispesiä Ukrainassa, 1895. Jan Stanisławski - St Michael's Monastery in Kyiv - MNK II-b-797 - National Museum Kraków.jpg|Pyhän Mikaelin kultakupolinen luostari. ==Lähteet== ==Aiheesta muualla== Luokka:Puolalaiset taidemaalarit Luokka:Vuonna 1860 syntyneet Luokka:Vuonna 1907 kuolleet
Luxemburgin parlamenttivaalit 1979

Luxemburgin parlamenttivaalit 1979 toimitettiin Luxemburgissa 10. kesäkuuta 1979. Vaaleissa valittiin 59 edustajaa Luxemburgin edustajainhuoneeseen viisivuotiskaudeksi. Vaaleissa oli ehdolla yksitoista puoluetta, näistä seitsemän pääsi edustajainhuoneeseen. Äänioikeutettuja oli 18 vuotta täyttäneet, heistä 89 % äänesti. Voiton sai Kristillissosiaalinen kansanpuolue. == Tulokset == Paikkajako vaalien jälkeen: * Kristillissosiaalinen kansanpuolue: 24 * Demokraattinen puolue: 15 * Luxemburgin sosialistinen työväenpuolue: 14 * Sosialidemokraatit: 2 * Kommunistit: 2 * Enrolesde Force: 1 * Sitoutumaton sosialistinen puolue: 1. == Lähteet == Luokka:Vuoden 1979 vaalit Parlamenttivaalit 1979
Luxemburgin parlamenttivaalit 1974

Luxemburgin parlamenttivaalit 1974 toimitettiin Luxemburgissa 26. toukokuuta 1974. Vaaleissa valittiin 59 edustajaa Luxemburgin edustajainhuoneeseen viideksi vuodeksi. Ennen vaaleja paikkoja oli 56. == Tulokset == Paikkajako 1974 jälkeen: * Luxemburgin sosialistinen työväenpuolue: 17 * Kristillissosiaalinen kansanpuolue: 15 * Demokraattinen puolue: 14 * Kommunistit: 5 * Sosiaalidemokraatit: 5. == Lähteet == Luokka:Vuoden 1974 vaalit Parlamenttivaalit 1974
Luxemburgin parlamenttivaalit 1968

Luxemburgin parlamenttivaalit 1968 toimitettiin Luxemburgissa 15. joulukuuta 1968. Vaaleissa valittiin Luxemburgin edustajainhuoneeseen 56 edustajaa viiden vuoden ajaksi. Äänioikeutettuja olivat kaikki 21 vuotta täyttäneet. Heillä oli myös äänestysvelvollisuus, äänestämättä jättäminen oli sakolla rangaistava teko. Vaalit olivat ennenaikaiset. Vaalit johtuivat hallituksen johtajan erosta, joka johtui talousasioista. Vaaleissa oli mukana viisi puoluetta. == Tulokset == Paikkajako 1968 jälkeen: * Kristillissosiaalinen kansanpuolue: 21 (-1) * Luxemburgin sosialistinen työväenpuolue: 18 (-3) * Demokraattinen puolue: 11 (+5) * Kommunistit: 6 (+1) * Solidaarisuuspuolue: 0 (uusi). == Lähteet == Luokka:Vuoden 1968 vaalit Parlamenttivaalit 1968
Kaffrine

Kaffrine on kaupunkikunta sekä Kaffrinen alueen ja departementin hallinnolinen keskus Senegalissa. Se sijaitsee 250 kilometriä Dakarista kaakkoon. Vuoden 2013 väestönlaskennan mukaan kaupungissa oli 39 500 asukasta. Kaffrine sijaitsee Saloumjoen kuivuneella yläjuoksulla. Sitä ympäröi Kahin maalaiskunta. Alue on pinnanmuodostukseltaan lähinnä tasankoa. Kaupungin kautta kulkevat Dakarista Tambacoundan kautta Malin rajalle johtava valtatie RN1 sekä Dakarin–Nigerin rautatie. Seudun pääelinkeino on maanviljely ja tärkein viljelykasvi maapähkinä. Kaffrinesta tuli hallintoalueen keskus vuonna 2008. ==Lähteet== Luokka:Kaffrinen alue Luokka:Senegalin kaupungit
San Marinon parlamenttivaalit 2016

San Marinon parlamenttivaalit 2016 toimitettiin ennenaikaisesti San Marinossa 20. marraskuuta ja 4. joulukuuta 2016. Kyseessä oli kolmannet peräkkäiset ennenaikaiset vaalit. Vaaleissa valittiin maan parlamenttiin 60 edustajaa, joista 14 naisia. Ennenaikaisuus johtui siitä, että kansanpuolue jätti hallituksen, ja näin hallituksella ei enää ollut enemmistöä San Marinon suur- ja yleisneuvostossa. Paikkoja vaaleissa sai vain kaksi puoluetta: Adesso.sm sai 35 paikkaa ja San Marino ensin 25 paikkaa. == Lähteet == Parlamenttivaalit 2016 Luokka:Vuoden 2016 vaalit
San Marinon parlamenttivaalit 2012

San Marinon parlamenttivaalit 2012 toimitettiin 11. marraskuuta 2012 San Marinossa. Vaaleissa valittiin 60 edustajaa San Marinon suur- ja yleisneuvostoon. Valituista kymmenen oli naisia. Vaalien äänestysprosentti oli noin 64. == Tulokset == Puolueet saivat paikkoja seuraavasti: * San Marino yhteinen hyvä: 35 * Hyväksyntä maalle: 12 * Aktiivinen kansalaisuus: 9 * RETE: 4. == Lähteet == Luokka:Vuoden 2012 vaalit Parlamenttivaalit 2012
San Marinon parlamenttivaalit 2008

San Marinon parlamenttivaalit 2008 toimitettiin 9. marraskuuta 2008 San Marinossa. Vaaleissa valittiin 60 edustajaa San Marinon suur- ja yleisneuvostoon. Valittujen joukossa oli yhdeksän naista. Äänestysprosentti oli n. 68,5. San Marinon puolesta -blokki sai 35 edustajaa, Reformeja ja Vapautta -blokki puolestaan 25 == Tulokset == Paikkajako vaalien 2008 jälkeen: * Kristillisdemokraatit - Eurokansanpuolue - Arengo ja vapaus: 22 * Sosialistien ja demokraattien puolue: 18 * Kansanpuolue: 7 * Yhdistynyt vasemmisto: 5 * Vapauslista: 4 * Maltillinen Sammerine: 2 * Keskustalaisdemokraatit: 2. == Lähteet == Luokka:Vuoden 2008 vaalit Parlamenttivaalit 2008
San Marinon parlamenttivaalit 2006

San Marinon parlamenttivaalit 2006 toimitettiin 4. kesäkuuta 2006 San Marinossa. Vaaleissa valittiin 60 edustajaa San Marinon suur- ja yleisneuvostoon. Vaalien äänestysaktiivisuus oli 71,8 %. Uusi parlamentti piti ensimmäisen kokouksensa 19. kesäkuuta. == Tulokset == Paikkajako vaalien 2006 jälkeen San Marinossa: * Kristillisdemokraatit: 21 * Sosialistit ja demokraatit: 20 * Kansanpuolue: 7 * Yhdistynyt vasemmisto: 5 * Uusi sosialistinen puolue: 3 * Me sanmarinolaiset: 1 * San Marinon kansanpuolue: 1 * Kansallinen liitto: 1 * Sanmarinolaiset vapauden puolesta: 1. == Lähteet == Luokka:Vuoden 2006 vaalit Parlamenttivaalit 2006
San Marinon parlamenttivaalit 2001

San Marinon parlamenttivaalit 2001 toimitettiin San Marinossa 10. kesäkuuta 2001. Vaaleissa valittiin 60 edustajaa San Marinon suur- ja yleisneuvostoon. Mukana oli kymmenen naista. Vaalit olivat maan ensimmäiset ennenaikaisesti pidetyt. Vaalit pidettiin hallituskriisin vuoksi. Äänestysprosentti oli 74, hiukan vuoden 1998 vaalien tasoa pienempi. == Tulokset == Paikkajako: * Kristillisdemokraatit: 25 * Sosialistit: 15 * Demokraatit: 12 * Demokraattinen kansanpuolue: 5 * Kommunistit: 2 * Kansallisliitto: 1. == Lähteet == Luokka:Vuoden 2001 vaalit Parlamenttivaalit 2001
San Marinon parlamenttivaalit 1998

San Marinon parlamenttivaalit 1998 toimitettiin 31. toukokuuta 1998 San Marinossa. Vaaleissa valittiin 60 edustajaa San Marinon suur- ja yleisneuvostoon. Valittujen joukossa oli myös kahdeksan naista. Maan äänioikeutetuista yli kolme neljännestä äänesti. == Tulokset == Paikkajako vaalien 1998 jälkeen: * Kristillisdemokraatit: 25 * Sosialistit: 14 * Progressiiviset demokraatit-IM-CD: 11 * Demokraattinen kansanpuolue: 6 * Reformistisosialistit: 2 * Kommunistit: 2. == Lähteet == Luokka:Vuoden 1998 vaalit Parlamenttivaalit 1998
San Marinon parlamenttivaalit 1993

San Marinon parlamenttivaalit 1993 toimitettiin San Marinossa vuonna 1993. Vaaleissa valittiin 60 edustajaa San Marinon suur- ja yleisneuvostoon, joista seitsemän oli naisia. Ehdokkaita oli 272. Vaalien äänestysprosentti oli 80,3. Eniten paikkoja vaaleissa sai kristillisdemokraatit. Parlamenttiin nousi myös kolme uutta puoluetta: demokraattinen kansanpuolue, demokraattinen liike ja kommunistit. == Tulokset == Paikkajako vuoden 1993 vaalien jälkeen San Marinossa: * Kristillisdemokraatit: 26 * Sosialistit: 14 * Edistykselliset demokraatit: 11 * Demokraattinen kansanpuolue: 4 * Demokraattinen liike: 3 * Kommunistit: 2. == Lähteet == Luokka:Vuoden 1993 vaalit Parlamenttivaalit 1993
San Marinon parlamenttivaalit 1988

San Marinon parlamenttivaalit 1988 toimitettiin 29. toukokuuta 1988. Vaaleissa valittiin viiden vuoden ajaksi 60 edustajaa San Marinon suur- ja yleisneuvostoon. Valittujen joukossa oli seitsemän naista. Kaikki 18 vuotta täyttäneet olivat äänioikeutettuja, ja heistä 81,1 prosenttia äänesti. == Tulokset == Paikkajako vaalien jälkeen: * Kristillisdemokraatit: 27 * Kommunistit: 18 * Sosialistisen yhdentymisen puolue: 8 * Sosialistit: 7. == Lähteet == Luokka:Vuoden 1988 vaalit Parlamenttivaalit 1988
San Marinon parlamenttivaalit 1983

San Marinon parlamenttivaalit 1983 toimitettiin San Marinossa 29. toukokuuta 1983. Vaaleissa valittiin viideksi vuodeksi 60 edustajaa San Marinon suur- ja yleisneuvostoon. 18 vuotta täyttäneet olivat äänioikeutettuja, ja heistä 79,5 prosenttia äänesti. Suurin puolue vaaleissa oli kristillisdemokraatit. == Tulokset == Paikkajako: * Kristillisdemokraatit: 26 * Kommunistit: 15 * Sosialistit: 9 * Sosialistisen yhdistymisen puolue: 8 * Sosialidemokraatit: 1 * Republikaanit: 1. == Lähteet == Parlamenttivaalit 1983 Luokka:Vuoden 1983 vaalit
Thugny-Trugny

Thugny-Trugny on kunta Pohjois-Ranskassa Ardennesin departementissa Grand Estin alueella. Se sijaitsee Aisne-joen varrella, noin kuusi kilometriä Rethelin kaupungista kaakkoon. Kunnan kautta kulkee myös joen vieressä kulkeva kanava Canal des Ardennes. Kunnan linna Château de Thugny-Trugny on rakennettu 1500- ja 1600-luvuilla. Linna oli vailla omistajaa ja tuhoutumassa, kunnes vuonna 2007 yksityishenkilö osti linnan ja kunnosti sen juhlatilaksi. Saint- Loupin kirkko on rakennettu vuonna 1555. Kirkko on tyyliltään sekä goottilainen että renessanssinen. Kirkon korkeaa alttaria koristaa baldakiini. Tiedosto:Thugny-Trugny (Ardennes) église Saint-Loup PA00078532 extérieur.JPG|Saint-Loupin kirkko Tiedosto:Thugny-Trugny, Canal des Ardennes écluse nr 8 (07 écluse eau haute).JPG|Canal des Ardennesin sulku no 8 ==Lähteet== ==Aiheesta muualla== Luokka:Ardennesin kunnat
Alkoholimuistisairaus

Alkoholimuistisairaus on monitekijäinen muistisairaus, jonka synty liittyy pitkäkestoiseen alkoholin suurkulutukseen. Alkoholimuistisairaudelle ei ole määritelty yksiselitteisiä diagnostisia kriteeteitä, joten sen diagnostiikka on haastavaa ja epidemiologinen tieto sen esiintyvyydestä epäjohdonmukaista. Tästä huolimatta alkoholin merkitys muistisairauksien synnylle on kiistaton, ja esimerkiksi joka neljäs yli 65 vuotiaista alkoholin suurkuluttajista kärsii muistisairaudesta. == Etiologia == Alkoholimuistisairaus ei välttämättä aiheudu suoraan alkoholin keskushermostoon kohdistuvista toksiologisista vaikutuksista. Alkoholiin liittyvä muistisairaus saattaa olla seurausta esimerkiksi metabolisista muutoksista alkoholistin elimistössä. Näitä ovat etenkin maksan toimintahäiriön aiheuttama enkefalopatia sekä alkoholin käytön aiheuttama folaatin puute ja homokysteinemia. Toisaalta muistisairaus saattaa liittyä myös pään vammoihin, joille alkoholin suurkuluttaja altistuu muuta väestöä yleisemmin. Myös alkoholin suurkuluttajilla valtaväestöä yleisemmät aivoverenkiertohäiriöt ja immunologiset puutokset saattavat olla muistisairauksien taustalla. Alkoholisteilla yleinen tiamiinin puute yhdistettyn geneettiseen alttiuteen taas aiheuttaa alkoholimuistisairauden spesifillä oirekuvalla. Tätä tilaa kutsutaan Wernicke-Korsakoffin oireyhtymäksi. Myös etanolin suora toksinen vaikutus keskushermostoon on mahdollisesti etiologisena syynä alkoholimuistisairauden syntymiseen. Näyttö tästä on kuitenkin ristiriitaista. == Epidemiologia == Alkoholimuisisairaus on verrattain yleinen alkoholin suurkuluttajien keskuudessa. Jopa joka neljäs yli 65 vuotiaista alkoholin suurkuluttajista kärsii muistisairaudesta. Alle 65 vuotiaiden keskuudessa alkoholimuistisairaus on puolestaan yleisin yksittäinen muistisairautta aiheuttavista tiloista. Noin 34 % kaikista alle 65-vuotiaiden muistisairauksista liittyy alkoholimuistisairauteen. == Oireet == Alkoholimuistisairaudesta kärsivillä leimallisia muutoksia ovat valkean aineen muutokset sekä aivoatrofia, joka paikantuu etenkin pikkuaivojen alueelle ja otsalohkojen alueelle. Kognitiiviset oireet liittyvät useimmiten toiminnanohjeuksen heikkenemiseen ja visuospatiaalisten toimintojen ongelmiin. Myös erilaiset käytösoireet ovat tavallisia. Varsinaiset muistioireet ja verbaaliset puutokset ovat alkoholimuistisairaudessa usein suhteessa lievempiä. == Hoito == Alkoholin liikakäyttöön liittyvät kognitiiviset oireet ovat osin palautuvia, mikäli potilas raitistuu. Raittiuteen tukeminen onkin keskeinen alkoholiin liittyvistä muistongelmista kärsivän hoito. Akuutissa tilassa keskeistä on varmistaa riittävä tiamiinin saanti, jotta vältetään tiamiinin puutteeseen liittyvät hermostolliset oireet. Kaikille alkoholivieroituspotilaille tulisikin aloittaa tiamiinikorvaushoito pistoksina vähintään 3-5 vuorokauden ajaksi. Akuutin vaiheen jälkeinen potilaan itsensä toteuttama korvaushoito tablettimuotoisella tiamiinilla on teholtaan epävarmaa. == Lähteet == luokka:alkoholismi luokka:neurologiset sairaudet
Kilpikonnien suihkulähde

Kilpikonnien suihkulähde (it. La fontana delle tartarughe) on Roomassa, pienellä piazza Matteilla sijaitseva suihkulähde Sant'Angelon alueella. Aukio oli juutalaisgheton sisällä vielä 1800-luvulla. Suihkulähdettä on usein kiitetty Rooman kauneimmaksi. Se valmistui vuosina 1581-1588 kuvanveistäjänään Taddeo Landini. Suihkulähde rakennettiin osana antiikin aikaisen Vergine- akveduktin (Acqua Virgo) entisöintiä. Veistoksessa neljä efebiä (nuorukaista) seisoo simpukankuorien yläpuolella olevien delfiinien päällä ja näyttää tavoittelevan jotain. Vuonna 1658 perimätiedon mukaan itse Gian Lorenzo Bernini lisäsi suihkulähdettä restauroitaessa tavoittelun kohteeksi neljä kilpikonnaa. Ne on vaihdettu kopioihin sen jälkeen, kun yksi niistä katosi vuonna 1979.Polkunen 2007, s. 235 == Lähteet == * === Viitteet === Luokka:Rooman suihkulähteet
Myssyfarmi

Myssyfarmi on vuonna 2017 perustettu suomalainen vaatetusalan yritys, joka myy neulevaatteita ja neulontapaketteja. Yritys on tullut tunnetuksi etenkin myssyistään ja eläkeikäisistä työntekijöistään: vuonna 2023 yritys työllisti Varsinais-Suomen ja Satakunnan alueella 95 eläkeläistä, jotka neuloivat myytävät tuotteet. Syksyllä 2023 yritys julkaisee uuden malliston, jossa on myös virkattuja tuotteita. Yritys sai alkunsa Rauhansuun ja tämän puolison neulomisharrastuksen kautta. Vuonna 2015 he päättivät perustaa yrityksen ja palkata neulomisavuksi eläkeläisiä. Myssyfarmin työntekijät ja pipot ovat saaneet kansainvälistäkin huomiota, ja yritys onkin esiintynyt useassa kansainvälisessä muotijulkaisussa. Vuonna 2023 yritys myi tuotteitaan verkkokaupan lisäksi noin 200 kivijalkaliikkeessä 16 eri maassa. Vuonna 2022 yritys palkittiin Fennia Prize -muotoilukilpailun Winner-palkinnolla. Vuonna 2023 Myssyfarmi kertoi joutuneensa talousvaikeuksiin edeltävinä vuosina alkaneiden koronapandemian, Ukrainan sodan ja Suomen kuluttajakaupan hiljenemisen vuoksi. == Lähteet == Luokka:Suomalaiset vaatetusalan yritykset
Köyhä ritari (kirja)

Köyhä ritari on Reijo Mäen vuonna 2023 ilmestynyt 34. Vares-dekkari. Kirjassa on 370 sivua. Teosta myytiin ilmestymisvuonnaan painettuna 12 100 kappaletta. Se oli vuoden 2023 yhdeksänneksi myydyin kotimainen kaunokirja. == Lähteet == Luokka:Vuoden 2023 kirjat Luokka:Suomalaiset rikosromaanit Luokka:Reijo Mäen kirjoittamat kirjat
Kuplamörsky

Kuplamörsky (Rhizina undulata) on kotelosieniin kuuluva suurehkoja itiöemiä muodostava sienilaji, joka ei kuulu mörskyjen sukuun. Lajin itiöemän ulkonäkö voi muistuttaa hieman korvasientäkin, mutta ei ole juuri poimuttunut. Itiöemän pinta on yleensä hieman aaltomainen, vyöhykkeinen, tumman- tai mustanpunaruskea ja sen reuna on kasvuvaiheessa valkoinen. Lakin halkaisija vaihtelee yhden ja kymmenen senttimetrin välillä. Muualta itiöemä on kellertävä tai valkea keltaisin tahramaisin kuvioin. Laji kasvaa männiköissä, erityisesti palopaikoilla. Laji on sirkumpolaarinen koko havumetsävyöhykkeellä tavattava. Kuplamörskyä esiintyy yleensä noin heinäkuusta lokakuulle asti. Lajia on epäilty hieman myrkylliseksi, mutta missään nimessä sitä ei pidetä ruokasienenä. Kuplamörsky on kuloalueelle istutettujen taimien tappaja, mutta kolmen vuoden päästä se ei pysty tekemään itiöemää. Sientä tavataankin eniten taimilla, jotka ovat lähellä edellisen metsän männynkantoja. Kulotuksen vähentäminen on vähentänyt kuplamörskyn esiintymistä, mutta tahattomien metsäpalojen seurauksena se lisääntyy. == Lähteet == == Aiheesta muualla == * Laji.fi: Kuplamörsky (Rhizina undulata) * Metsäinfo: Kuplamörsky (Rhizina undulata) * iNaturalist: Kuplamörsky (Rhizina undulata) * UniProt: Taxonomy - Rhizina undulata * Global Biodiversity Information Facility (GBIF): Rhizina undulata Luokka:Kotelosienet Luokka:Metsätuhot
Prez (Ardennes)

Prez on kunta Pohjois-Ranskassa Ardennesin departementissa Grand Estin alueella. Se sijaitsee noin 33 kilometriä Charleville-Mézièresin kaupungista länteen. Saint-Martinin kirkko 1500-luvulta peräisin oleva linnoitettu kirkko. Kirkossa on kellotorni sekä ohut sivutorni. Lisäksi kirkossa on lukuisia ampuma-aukkoja. Maison forte du Maipas on 1600-luvun alussa rakennettu linnoitettu maatalo. Talon molemmin puolin olevat paviljongit luovat talolle linnamaisen piirteen. ==Lähteet== ==Aiheesta muualla== Luokka:Ardennesin kunnat
Bossus-lès-Rumigny

Bossus-lès-Rumigny on kunta Pohjois-Ranskassa Ardennesin departementissa Grand Estin alueella. Se sijaitsee noin 43 kilometriä Charleville-Mézièresin kaupungista länteen. pienoiskuva|vasen|Saint-Martinin kirkko Saint-Martinin kirkko on 1600-luvulla valkoisesta kivestä rakennettu linnoitettu kirkko. Kirkon apsis on suojattu kahdella tornilla. Lisäksi massiivinen matala kellotorni täydentää linnoitettua kokonaisuutta. ==Lähteet== ==Aiheesta muualla== Luokka:Ardennesin kunnat
Gerald

Gerald on germaaninen miehen etunimi. Se on yhdistelmä muinaisyläsaksan sanoista gēr, "keihäs", ja walt, "valta". Se tarkoittaa siis "keihään valtaa". Nimi Gerald äännetään englanniksi ja saksaksi .Gerald, Behind the Name, viitattu 7.5.2023. Suomessa etunimi Gerald on vuoteen 2023 mennessä annettu yhteensä alle 319 ihmiselle.Nimipalvelu, Digi- ja väestötietovirasto, viitattu 7.5.2023. == Tunnettuja Gerald-nimisiä == * Gerald Anderson (1898–1983), englantilainen shakkitehtävien laatija * Gerald Asamoah (s. 1978), ghanalais- saksalainen jalkapalloilija * Gerald Bull (1928–1990), kanadalainen tykkien suunnittelija * Gerald Calabrese (1925–2015), yhdysvaltalainen poliitikko ja koripalloilija * Gerald Celente (s. 1946), yhdysvaltalainen tulevaisuudentutkija * Gerald Cohen (1941–2009), kanadalainen yhteiskuntafilosofi * Gérald Desmarais (1906–1950), kanadalainen laulaja * Gerald Diduck (s. 1965), kanadalainen jääkiekkoilija * Gerald Durrell (1925–1995), brittiläinen luonnontutkija ja -suojelija ja kirjailija * Gerald Edelman (1929–2014), yhdysvaltalainen biologi ja lääketieteen nobelisti * Gerald Feinberg (1933–1992), yhdysvaltalainen fyysikko ja futuristi * Gerald Finley (s. 1960), kanadalainen ooppera- ja konserttilaulaja * Gerald Finzi (1901–1956), brittiläinen säveltäjä * Gerald Ford (1913–2006), Yhdysvaltain presidentti * Gerald Fried (1928–2023), yhdysvaltalainen oboisti ja säveltäjä * Gerald Henderson (s. 1956), yhdysvaltalainen koripalloilija * Gerald Henderson Jr. (s. 1987), yhdysvaltalainen koripalloilija * Gerald Häfner (s. 1956), saksalainen poliitikko * Gerald Lee Jr. (s. 1987), suomalainen koripalloilija * Gerald Lee Sr. (s. 1951), yhdysvaltalais-suomalainen koripalloilija * Gerald Isaac Lobo (s. 1949), intialainen roomalaiskatolinen piispa * Gerald Logan (1879–1951), brittiläinen maahockeypelaaja * Gerald Massey (1828–1907), brittiläinen runoilija ja egyptologi * Gerald Vincent McDevitt (1917–1980), yhdysvaltalainen roomalaiskatolinen piispa * Gerald McRaney (s. 1947), yhdysvaltalainen näyttelijä * Gerald Mohr (1914–1968), yhdysvaltalainen näyttelijä * Gerald Murphy (1888–1964), yhdysvaltalainen seurapiirihenkilö * Gérald Passi (s. 1964), ranskalainen jalkapalloilija * Gerald Patterson (1895–1967), australialainen tennispelaaja * Jude Gerald Paulraj (s. 1943), intialainen roomalaiskatolinen piispa * Gerald Stanick (s. 1933), kanadalainen alttoviulisti * Gerald Stano (1951–1998), yhdysvaltalainen sarjamurhaaja * Gerald Sullivan (s. 1937), kanadalainen jääkiekkoilija * Gerald Tait (1866–1938), brittiläinen purjehtija * Gerald Tinker (s. 1951), yhdysvaltalainen pikajuoksija * Gerald Wallace (s. 1982), yhdysvaltalainen koripalloilija * Gerald Wilson (1918–2014), yhdysvaltalainen jazzmuusikko * Gerald Woodroffe (s. 1951), englantilainen kosketinsoittaja Lisäksi: * A Guy Called Gerald (oik. Gerald Simpson, s. 1967), englantilainen muusikko * Jerry Only (oik. Gerald Caiafa, s. 1959), yhdysvaltalainen basisti * Geraldo Rivera (oik. Gerald Rivera, s. 1943), yhdysvaltalainen televisiojuontaja == Lähteet == Luokka:Etunimet
Anders Frihagen

Anders Rasmus Frihagen (28. tammikuuta 1892 Vanylven – 5. huhtikuuta 1979 Oslo) oli norjalainen pankkiiri ja työväenpuolueen poliitikko. Hän toimi Norjan kauppaministerinä 1939–1940 ja 1942 sekä säännöstely- ja jälleenrakennusministerinä 1942–1945. ==Lähteet== ==Aiheesta muualla== Luokka:Norjan ministerit Luokka:Norjalaiset pankinjohtajat Luokka:Vuonna 1892 syntyneet Luokka:Vuonna 1979 kuolleet
Olav Hindahl

Olav Hindahl (17. lokakuuta 1892 Stavanger – 14. kesäkuuta 1963 Oslo) oli norjalainen työväenpuolueen poliitikko. Hän toimi Norjan työministerinä 1939–1945 ja kauppaministerinä 1942–1945. Vuosina 1934–1939 hän oli Norjan LO:n puheenjohtaja. ==Lähteet== ==Aiheesta muualla== Luokka:Norjan työministerit Luokka:Norjalaiset ammattiyhdistysjohtajat Luokka:Vuonna 1892 syntyneet Luokka:Vuonna 1963 kuolleet
Øyene

Øyene on norjalainen vuonna 1999 perustettu paikallislehti, jonka toimitus on Nøtterøyssä nykyisessä Færderin kunnassa. Lehti ilmestyy torstaisin ja kuuluu Amedia-konserniin. Øyene2016.jpg|Painettu Øyene-lehti. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet
Islannin kansallismuseo

Islannin kansallismuseo () on museo Reykjavíkissa Islannissa. Se perustettiin nimellä Forngripasafnið eli Antiikkikokoelma 24. helmikuuta 1863, mutta sen nykyinen nimi otettiin käyttöön vuonna 1911. Vuonna 1950 museo siirtyi nykyiselle paikalleen, Suðurgata-kadun varteen, mitä ennen se sijaitsi Reykjavíkin eri ullakoilla, mukaan lukien kulttuuritalon ullakolla noin 40 vuoden ajan.History and Role of the National Museum of Iceland Museon pysyvä näyttely käsittelee Islannin historiaa ja sisältää noin 2 000 esinettä aina Islannin asuttamisesta nykypäivään.Making of a Nation - Heritage and History in Iceland ==Lähteet== ==Aiheesta muualla== * Viralliset sivut (islanniksi ja englanniksi) Luokka:Islannin museot Luokka:Kansallismuseot
Riigivolikogun vaalit 1940

Riigivolikogun vaalit 1940 olivat Viron parlamenttivaalit. Ne pidettiin Konstanin Pätsin valtakaudella säädetyn Viron vuoden 1938 perustuslain mukaisesti 14.–15. heinäkuuta 1940. Vaalit eivät olleet vapaat, sillä Neuvostoliiton vaikutusvalta Virossa oli kasvanut suureksi sen jälkeen kun maahan oli syksystä 1939 alkaen tullut Neuvostoliiton joukkoja. Vain Viron työväenliitto ETRL () -nimiseen kommunistijohtoiseen blokkiin kuuluneet saivat asettua ehdokkaiksi. Eesti Töötava Rahva Liit valimistel. Postimees, 7.7.1940. Vaalit voitti ETRL, joka virallisten tietojen mukaan sai 92,8 % äänistä ja äänestysprosentti oli 84,1 %. Tosin äänestysprosenttia nostettiin keinotekoisesti vähentämällä äänioikeutettujen kansalaisten määrää (noin 35 000 kansalaista katosi vaaliluettelosta). Hylättyjä ääniä oli 7,2 %. Kaikki 80 Viron Työväenliiton ehdokasta julistettiin valituiksi. Pätsin valtakausi oli päättynyt Neuvostoliiton miehitettyä Viron kesäkuun puolivälissä 1940. Monet hallituksen silloiset ja aiemmat jäsenet karkotettiin tai teloitettiin, mukaan lukien kahdeksan entistä pääministeriä ja 38 ministeriä. Ne vastuuhenkilöt, joita venäläiset eivät tavoittaneet, pakenivat maasta tai piiloutuivat. ==Lähteet== Luokka:Vuoden 1940 vaalit Riigikogun vaalit 1940 Luokka:Riigikogu
Seppo Jukkola

Seppo Erkki Jukkola (s. 13. marraskuuta 1945 Lohtaja) on suomalainen eläköitynyt metsänhoitaja ja yritysjohtaja, joka sai ansioistaan metsäneuvoksen arvonimen ja voitti suunnistajana Suomen mestaruuden. Viitattu 7.5.2023. ==Henkilöhistoria== Jukkolan vanhemmat olivat muurari Viljo Jukkola ja Kerttu Himanka. Hänen puolisonsa vuodesta 1973 on Kirsti Taina Marjatta Poikela. Mestarisuunnistaja Heli Krogell on heidän tyttärensä. Jukkola tuli ylioppilaaksi Kokkolan yhteislyseosta 1965 ja valmistui ylioppilasmerkonomiksi Kokkolan kauppaoppilaitoksesta 1967 ja metsänhoitajaksi Helsingin yliopistosta 1971. Hän oli Metsätehon tutkija 1971–1974, A. Ahlström Oy:n Pihlavan tehtaiden kenttäpäällikkö Porissa 1974–1982, tehdaspäällikkö 1982–1986, yksikönjohtaja 1986–1996, Noormarkun metsäosaston päällikkö 1982–1989, metsäpäällikkö 1989–1996 ja metsäpäällikkö sekä sahayksikön toimitusjohtaja 1996–2001 ja ennen eläköitymistään vielä A. Ahlström Osakeyhtiön varatoimitusjohtaja Noormarkussa 2001–2002 ja toimitusjohtaja 2002–2008. Jukkola oli suunnistuksen pitkän matkan Suomen mestari 1970 ja pronssimitalisti 1971. Hänellä oli työuransa aikana useita oman alansa asiantuntija- ja luottamustehtäviä. Metsäneuvoksen arvonimen Jukkola sai 2008. ==Julkaisuja== * Tutkimus puutavara-autojen viipymisestä tehtaalla ja pudotuslaiturilla, 1972, Jukkola Seppo, Savolainen Raimo * Pika 50 -korjuuketjut, 1973, Jukkola Seppo, Koskinen Antero * Puutavaran autoonkuormaus ja puutavara-autojen ajonopeus, 1973, Jukkola Seppo, Savolainen Raimo * Prosessori- ja harvesterikorjuuketjut, 1974, Jukkola Seppo, Koskinen Antero * Puutavaran varastointi autonkuljetusta varten, 1974, Jukkola Seppo, Savolainen Raimo. == Lähteet == Luokka:Suomalaiset metsänhoitajat Luokka:Suomalaiset yritysjohtajat Luokka:Suomalaiset tietokirjailijat Luokka:Suomalaiset suunnistajat Luokka:Vuonna 1945 syntyneet Luokka:Elävät henkilöt
European Le Mans Series -kausi 2012

European Le Mans Series -kausi 2012 oli European Le Mans Series -sarjan 9. kausi ja ensimmäinen uudella nimellä. Sarja tunnettiin aiemmin nimellä Le Mans Series. Kaudelle 2012 sarja järjestyi uudelleen koska FIA World Endurance Championship -sarja aloitettiin samalla kaudella. LMP2-luokka nousi ELMS- sarjan pääluokaksi kun LMP1 siirtyi WEC-sarjaan. Aiempi Formula Le Mans muutettiin LMPC-luokaksi. GT-autot ajoivat kolmessa luokassa: GTE Pro uusimmille autoille ja ammattilaiskuljettajille; GTE Am vähintään vuoden vanhoille autoille ja enintään yhdelle ammattilaiskuljettajalle; ja uusi GTC- luokka, joka toimi yhden merkin kaltaisena sarjana. == Kilpailukalenteri == Kaudelle suunniteltiin viisi osakilpailua. Zolderin osakilpailu peruttiin. Kausi lyhentyi vielä merkittävästi kun Brnon ja Algarven kilpailut peruttiin. Tämän sijaan Automobile Club de l’Ouest ja Peter Auto ilmoittivat sopimuksesta American Le Mans Series -sarjan kanssa, että koko kauden ajavat tallit on kutsuttu lokakuun Petit Le Mans -kilpailuun. Nro Rata Sijainti Ajankohta Kilpailu Raportti 1 Circuit Paul Ricard Le Castellet, Ranska 1. huhtikuuta Castellet’n 6 tunnin ajo 2 Donington Park Iso-Britannia 15. heinäkuuta Doningtonin 6 tunnin ajo 3 Road Atlanta Braselton, Yhdysvallat 20. lokakuuta Petit Le Mans Perutut kilpailut Zolder 20. toukokuuta Brno 9. syyskuuta Portimão 4. marraskuuta Lähde: == Kauden tulokset == Nro Rata LMP2-voittajatalli LMPC-voittajatalli GTE Pro -voittajatalli GTE Am -voittajatalli Raportti Nro Rata LMP2-voittajakuljettajat LMPC- voittajakuljettajat GTE Pro -voittajakuljettajat GTE Am -voittajakuljettajat Raportti 1 Paul Ricard No. 46 Thiriet by TDS Racing No. 42 CURTIS Racing Technologies No. 66 JMW Motorsport No. 75 Prospeed Competition Raporttihttps://www.racingsportscars.com/results/Paul_Ricard-2012-04-01.html 1 Paul Ricard Mathias Beche Pierre Thiriet John Hartshorne Alex Kapadia Phil Keen James Walker Jonny Cocker Marc Goossens Maxime Soulet Raporttihttps://www.racingsportscars.com/results/Paul_Ricard-2012-04-01.html 2 Donington No. 35 OAK Racing No. 40 Boutsen Ginion Racing No. 66 JMW Motorsport No. 67 IMSA Performance Matmut Raporttihttps://www.racingsportscars.com/results/Donington-2012-07-15.html 2 Donington Olivier Pla Dimitri Enjalbert Bertrand Baguette Thomas Dagoneau Jean-Charles Battut John Hartshorne Jonny Cocker Allan Simonsen Nicolas Armindo Raymond Narac Anthony Pons Raporttihttps://www.racingsportscars.com/results/Donington-2012-07-15.html 3 Road Atlanta No. 46 Thiriet by TDS Racing ei osallistunut ei osallistunut No. 67 IMSA Performance Matmut Raporttihttps://www.racingsportscars.com/results/Road_Atlanta-2012-10-20.html 3 Road Atlanta Mathias Beche Pierre Thiriet Christophe Tinseau ei osallistunut ei osallistunut Nicolas Armindo Raymond Narac Anthony Pons Raporttihttps://www.racingsportscars.com/results/Road_Atlanta-2012-10-20.html == Lähteet ==
Entomophthoromycotina

Entomophthoromycotina on taksonomialtaan varsinaisiin sienikaariin toistaiseksi luokittelematon sienten alakaari, joka muistuttaa hieman alakaaria Kickxellomycotina ja Zoopagomycotina. Nämä onkin aiemmin luokiteltu vanhentuneeseen yhtymäsienten kaareen. Entomophthoromycotina-alakaareen luokiteltavien lajien elinkierrossa kasvurihmat ovat haplofaasissa. Ne muodostavat seinämältään paksuja yhtymäitiöitä, joista ei muodostu itiöpesäkkeitä vaan monitumaisia itiöitä. Entomophthoromycotinan katsotaan sisältävän vain yhden suunnilleen kuusi luokkaa sisältävän lahkon, jonka kaikki lajit ovat hyönteisillä loisivia. Tunnettu lahkon edustaja on kärpäshome (Entomophthora muscae), joka vaatii lisäntyäkseen hyönteisenkin parittelun. Alakaaren biologiset luokat ovat Basidiobolus, Conidiobolus, Batkoa, Entomophthora lähilajeineen, alaheimo Erynioidea sekä vielä selvittämättömiä tapauksia. == Lähteet == Luokka:Sienet
Eliza Scanlen

Eliza Jane Scanlen (s. 6. tammikuuta 1999 Sydney, Uusi Etelä-Wales) on australialainen näyttelijä. Hän nousi tunnetuksi näyttelemällä Tabitha Fordia australialaisessa saippuaoopperassa Home and Away (2016), minkä jälkeen hän sai kriitikoiden suosiota näyttelemällä levotonta teiniä HBO:n minisarjassa Sharp Objects (2018). Vuonna 2022 hän näytteli Showtime-sarjassa The First Lady nuorena Eleanor Rooseveltina. == Nuoruus == Scanlen syntyi Sydneyssä, Uusi Etelä-Walesissa, ja hänellä on veljellinen kaksoissisar nimeltä Annabel. Hän oppi pianonsoiton noin 7-vuotiaana, mutta lopetti soittamisen 13-vuotiaana. == Filmografia == === Elokuva === * Babyteeth (2019) * Pikku naisia (Little Women) (2019) * The Devil All the Time (2020) * Old (2021) * The Starling Girl (2023) === Televisio === * Home and Away (2016) * Sharp Objects (2018) * Fires (2021) * The First Lady (2022) == Lähteet == == Aiheesta muualla == * Luokka:Australialaiset näyttelijät Luokka:Australialaiset elokuvatuottajat Luokka:Vuonna 1999 syntyneet Luokka:Elävät henkilöt
Calwin piirikunta

Calwin piirikunta () on piirikunta Saksassa Baden-Württembergin osavaltiossa Karlsruhen hallintopiirissä. Sen pinta-ala on 797,51 neliökilometriä, ja siihen kuuluu 25 kuntaa. Kesäkuun 2022 lopussa piirikunnassa oli 162 448 asukasta. Piirikunnan keskus on Calw, joka on myös piirikunnan suurin kaupunki. == Kunnat ja kaupungit == Calwin piirikuntaan kuuluu 25 kuntaa, joista 10 on kaupunkeja. Suluissa kuntien asukasluvut 30. kesäkuuta 2022. Kaupungit * Altensteig (10 932) * Bad Herrenalb (8 226) * Bad Liebenzell (9 693) * Bad Teinach-Zavelstein (3 203) * Bad Wildbad (10 530) * Calw (24 095) * Haiterbach (6 066) * Nagold (22 836) * Neubulach (5 824) * Wildberg (10 391) Kunnat * Althengstett (7 960) * Dobel (2 446) * Ebhausen (4 831) * Egenhausen (2 056) * Enzklösterle (1 412) * Gechingen (3 700) * Höfen an der Enz (1 717) * Neuweiler (3 203) * Oberreichenbach (2 952) * Ostelsheim (2 566) * Rohrdorf (1 991) * Schömberg (8 223) * Simmersfeld (2 251) * Simmozheim (2 892) * Unterreichenbach (2 452) == Lähteet == == Aiheesta muualla == *Piirikunnan verkkosivut Luokka:Baden-Württembergin piirikunnat Luokka:Karlsruhen hallintopiiri
Brackenheim

Brackenheim on kaupunki Heilbronnin piirikunnassa Baden-Württembergin osavaltiossa Saksassa. Sen pinta-ala on 45,74 neliökilometriä, ja kesäkuun 2022 lopussa kaupungissa oli 16 441 asukasta. Brackenheim on merkittävä viinintuottaja. Vanhin säilynyt maininta Brackenheimista on vuodelta 1246. Rudolf I Habsburgilainen teki Brackenheimista kaupungin vuonna 1280. == Ystävyyskaupungit == Brackenheimilla on viisi ystävyyskaupunkia: * Marsan, Ranska (vuodesta 1962) * Charnay-lès-Mâcon, Ranska (vuodesta 1978) * Castagnole delle Lanze, Italia (vuodesta 1996) * Zbrosławice, Puola (vuodesta 2001) * Tarnalelesz, Unkari (vuodesta 2010) == Lähteet == == Aiheesta muualla == *Kaupungin verkkosivut Luokka:Baden-Württembergin kunnat Luokka:Saksan kaupungit
Ola Olsson

Karl-Olof ”Ola” Olsson (1. joulukuuta 1943 Malmö – 19. marraskuuta 2008 Tukholma) oli ruotsalainen käsikirjoittaja, televisio-ohjaaja ja dramaturgian opettaja. Hän oli mukana muun muassa Kay Pollakin elokuvien Lasten saari (1980), Rakasta mua! (1986) ja Niin kuin taivaassa (2004, Oscar-ehdokkuus) käsikirjoitustiimeissä. Hän oli keskeinen käsikirjoittaja myös televisiosarjassa Öhmanin tavaratalo (1987–1989). Ola Olsson toimi 1980-luvulla Ruotsin television päädramaturgina. Yhtenä Pohjoismaiden arvostetuimmista dramaturgian opettajista hän vieraili vuonna 1984 Suomessa pitämässä viikon kurssin Yleisradion ammattiopiston ja Suomen Näytelmäkirjailijaliiton kutsumana. Opetuksessaan Olsson käytti usein esimerkkeinä maailman parhaina tarinoina pitämiään Raamattua, Henrik Ibsenin näytelmää Nukkekoti, Milos Formanin elokuvaa Yksi lensi yli käenpesän ja Akira Kurosawan elokuvaa Seitsemän samuraita. Hän arvosti myös urheilun dramatiikkaa ja mainitsi 1980-luvulla maailman parhaaksi televisio-ohjelmaksi Ruotsi–Neuvostoliitto-jääkiekko-ottelun. ==Lähteet== ==Aiheesta muualla== * Luokka:Vuonna 1943 syntyneet Luokka:Vuonna 2008 kuolleet Luokka:Ruotsalaiset elokuvakäsikirjoittajat Luokka:Ruotsalaiset opettajat Luokka:Ruotsalaiset elokuvaohjaajat Luokka:Dramaturgit
Bouenza

Bouenza on departementti Kongon tasavallan eteläosassa. Sen hallinnollinen keskus on Madingou. Departementin pinta-ala on 12 265,4 neliökilometriä. Asukasmääräksi arvioitiin 434 925 henkeä vuonna 2018. ==Maantiede ja ilmasto== Bouenza on pinta-alaltaan Kongon tasavallan pienin departementti. Se rajoittuu lännessä Niarin, pohjoisessa Lékoumoun ja idässä Poolin departementteihin sekä etelässä Kongon demokraattiseen tasavaltaan. Pinnanmuodostusta hallitsee departementin halki virtaavan Niarijoen laakson tasanko ja sen molemmin puolin kohoavat ylängöt ja kukkulat. Niarin tärkeimmät sivujoet ovat Louvizi, Loutété, Kenké, Loudima ja Bouenza. Bouenzajoella on useita järviä, joista suurin on Sinda. Ilmasto on trooppinen ja kostea. Sadekaudet kestävät maaliskuusta toukokuuhun ja lokakuusta joulukuuhun. Vuotuinen sademäärä on 1 400–1 800 millimetriä. Lämpötila vaihtelee kesä-heinäkuussa 18 ja 25 sekä sadekaudella 25 ja 30 asteen välillä. Kasvillisuus on pensas- ja ruohosavannia, sademetsää ja jokivarsien galleriametsiä. Metsissä on paljon arvopuita. ==Hallinnollinen jako ja asutus== Departementtiin kuuluu kymmenen piirikuntaa, kaksi kuntaa ja viisi kaupunkiyhdyskuntaa. Piirikunnat ja niiden keskuspaikat ovat Boko-Songho, Kayes, Kingoué, Loudima, Mabombo, Madingou, Mfouati, Mouyondzi, Tsiaki ja Yamba. Täysivaltaisia kuntia ovat Madingou ja kahteen arrondissementtiin jaettu Nkayi. Vuonna 2011 perustetut kaupunkiyhdyskunnat ovat Bouansa, Loudima, Loutété, Mabombo ja Mouyondzi. Tärkein taloudellinen keskus on Nkayi. Asukkaista 86,5 prosenttia kuuluu vuoden 1974 väestönlaskennan mukaan kongoihin. Heidän alaryhmiään ovat bembet, dondot, kougnit, kambat ja mikenguet. Alkuperäiskansoihin kuuluvia tsiakeja ja loudimia on 0,23 %. Kieliä ovat kongon kielen murteet, lingala, kituba ja ranska. ==Historia== Nykyisissä rajoissaan vuonna 1967 perustettu departementti kuului ennen siirtomaa-aikaa Kongon kuningaskunnan ydinalueeseeen. Se on saanut nimensä Bouenzajoesta. ==Liikenne ja talous== Departementin kautta kulkevat valtatie RN1 ja Kongon–Atlantin rautatie. Maantieverkko on melko hyvä. Yoka-Ngassin lentokentällä ei ole enää liikennettä. Bouenza tunnettiin aiemmin Kongon vilja-aittana, mutta nykyään kaupallinen maanviljely ja karjanhoito ovat taantuneet. Tärkeimmät viljelykasvit ovat maniokki, maissi, maapähkinä ja sokeriruoko. Tuotantoeläimiä ovat naudat, siat, vuohet, lampaat ja siipikarja. Metsätalouden merkitys on naapuridepartementteihin verrattuna vähäinen. Myös suuri osa entisistä teollisuuslaitoksista on suljettu. Departementissa toimivat muun muassa Saris-Congon suuri sokeritehdas, Dangoten ja Sonoccin sementtitehtaat, UBC:n kalkkikivikaivos ja Minocon rehutehdas. Moukoukouloussa Bouenzajoella on vesivoimalaitos ja Nkayissa sokeritehtaan höyryvoimala. Kaupankäynti keskittyy maataloustuotteisiin ja kulutustavaroihin. ==Matkailu== Matkailu on alueella vähäistä. Hotelli- ja ravintolapalveluja on Nkayissa, Madingoussa, Mouyondzissa, Bouansassa, Loutétéssa ja Loudimassa. ==Lähteet== Luokka:Kongon tasavallan alueet
Munawar Saeed

Syed Munawar Saeed (s. 1. heinäkuuta 1941 Amroha, Uttar Pradesh) on pakistanilainen näyttelijä. Hänelle on kertynyt noin 200 elokuvaroolia ja 1 000 televisioroolia. Saeedin roolihahmot ovat usein konnia ja lurjuksia. == Ura == Saeed syntyi pohjoisintialaisessa Amrohan kaupungissa brittihallinnon aikana. Ennen näyttelijän uraansa hän toimi opettajana Karachissa. Saeed aloitti uransa esiintyvänä taiteilijana Pakistanin valtiollisella televisiokanavalla (Pakistan Television (PTV)) vuonna 1967. Hän näytteli 1970-luvulla useissa suosituissa televisiodraamoissa, kuten Taqreeb-i- Imtihaan. Saeedin debyytti valkokankailla oli konnan rooli elokuvassa Ghar Damaad (1969). Elokuva ei menestynyt hyvin, mutta Saeedin osasuoritus teki vaikutuksen elokuvaohjaaja Shebab Kiranviin, joka antoi Saeedille roiston roolin elokuvassa Bazaar. Elokuva menestyi erinomaisesti, ja Saeed näytteli sen jälkeen roistoja elokuvasta toiseen. Hän kyllästyi toistamaan samaa roolityyppiä ja palasi televisiotuotantojen pariin. Uransa myöhemmässä vaiheessa Saeed on näytellyt muun muassa televisiosarjoissa Moorat, Bebaak ja Khandan. Vuonna 1973 Saeed voitti Nigar Award -palkinnon sivuroolistaan draamaelokuvassa Anmol. == Lähteet == == Aiheesta muualla == *Karachi Literature Festival (KLF): Munawar Saeed Luokka:Pakistanilaiset näyttelijät Luokka:Vuonna 1941 syntyneet Luokka:Elävät henkilöt
San Marinon parlamenttivaalit 1978

San Marinon parlamenttivaalit 1978 toimitettiin San Marinossa 28. toukokuuta 1978. Vaalit järjestettiin, koska San Marinon suur- ja yleisneuvosto hajotettiin vaaleja edeltävänä maaliskuuna. Vaaleissa valittiin maan suur- ja yleisneuvostoon 60 edustajaa viiden vuoden ajaksi. Valituista kolme oli naisia. Äänioikeutettuja oli 18 vuotta täyttäneet, ja heistä noin neljä viidennestä äänesti. == Tulokset == Paikkajako vaalien jälkeen: * Kristillisdemokraatit: 26 * Kommunistit: 16 * Sosialistit: 8 * Yhdistynyt sosialistinen puolue: 7 * Sosiaalidemokraatit: 2 * Tasavaltaa puolustava komitea: 1 * Marxistinen-leninistinen puolue: 0. == Lähteet == Luokka:Vuoden 1978 vaalit Parlamenttivaalit 1978
San Marinon parlamenttivaalit 1974

San Marinon parlamenttivaalit 1974 toimitettiin 8. syyskuuta 1974 San Marinossa. Vaaleissa valittiin San Marinon suur- ja yleisneuvostoon 60 edustajaa viisivuotiskaudelle. Valituista neljä oli naisia. Vaaleissa äänestysaktiivisuus oli 79,7 %. Eniten paikkoja vaaleissa sai kristillisdemokraatit. == Tulokset == Paikkajako vaalien jälkeen, sulkeissa muutos edellisiin vaaleihin: * Kristillisdemokraatit: 25 (-2) * Kommunistinen puolue: 15 (+1) * Sitoutumattomat sosiaalidemokraatit: 9 (-2) * Sosialistinen puolue: 8 (+1) * Tasavaltaa puolustava komitea: 1 (+1) * Demokraattinen kansanpuolue: 1 (+1) * Lakiperusteinen oikeuksien puolue: 1 (0) * Marxilais- leninistinen liike: 0 == Lähteet == Parlamenttivaalit 1974 Luokka:Vuoden 1974 vaalit
Sinkkiperoksidi

Sinkkiperoksidi (ZnO2) on sinkki- ja peroksidi-ionien muodostama epäorgaaninen ioniyhdiste. Yhdistettä käytetään hapettimena ja antiseptisenä aineena. ==Ominaisuudet, valmistus ja käyttö == Huoneenlämpötilassa sinkkiperoksidi on keltaista tai vaaleankeltaista kiteistä ainetta. Yhdiste ei liukene veteen, mutta reagoi hitaasti veden ja kiivaammin happojen kanssa muodostaen vetyperoksidia. Kuumennettaessa sinkkiperoksidi alkaa hajoata sinkkioksidiksi ja hapeksi yli 150 °C:n lämpötilassa ja hajoaminen voi tapahtua räjähdysmäisesti. Aine on vahva hapetin ja reagoi voimakkaasti useiden orgaanisten yhdisteiden kanssa.Norbert Steiner & Wilfried Eul: "Peroxides and Peroxide Compounds, Inorganic Peroxides", teoksessa Kirk-Othmer Encyclopedia of Chemical Technology, John Wiley & Sons, New York, 2001. Vol. 18, s. 6-7 (luvun sisäinen sivunumerointi)Harald Jakob, Stefan Leiniger, Thomas Lehmann, Sylvia Jacobi & Sven Gutewort: "Peroxo Compounds, Inorganic", teoksessa Ullmann's Encyclopedia of Industrial Chemistry, John Wiley & Sons, New York, 2007. Vol. 26, s. 298 Sinkkiperoksidia valmistetaan sinkkioksidin ja vetyperoksidin reaktiolla tai sinkkisuolan ja emäksiseksi tehdyn vetyperoksidin reaktiolla. Tuotteen joukossa on usein sinkkioksidia. :ZnO + H2O2 → ZnO2 \+ H2O Sinkkiperoksidia käytetään vulkanoinninkiihdyttimenä kumien ja muiden elastomeerien valmistuksessa, hapettimena pyrotekniikassa ja haavojen puhdistuksessa antiseptisenä aineena. == Lähteet == Luokka:Peroksidit Luokka:Sinkkiyhdisteet
Liila Jokelin

Liila Jokelin (s. 29. marraskuuta 1989) on suomalainen muusikko, näytelmäkirjailija ja dramaturgi. Hän on valmistunut teatteri-ilmaisun ohjaajaksi Metropolia-ammattikorkeakoulusta vuonna 2015 sekä teatteritaiteen maisteriksi dramaturgian ja näytelmän kirjoittamisen koulutusohjelmasta Taideyliopiston Teatterikorkeakoulusta vuonna 2021. Jokelinin lopputyö Teatterikorkeakoulussa oli Leipuriakatemia, jota esitettiin Kiia Laineen ohjaamana Teatteri Takomossa. Jokelinin teoksiin kuuluu myös muun muassa Action Hero, jonka hän itse ohjasi ja jonka kantaesitys oli lokakuussa 2022 Tampereen Työväen Teatterin Kellariteatterissa. Hän oli dramaturgina Yleisradion musikaalikuunnelmassa Kaikki huutaa Dingo!. Musiikin puolella Jokelinin ensimmäinen albumi oli vuonna 2019 julkaistu Kaamos on huono esileikki. Siltä julkaistiin singlenä "Kuolleiden puolue". Vuonna 2023 ilmestyi albumi Saapuu sankarina kevät. Liila Jokelinin isä Rauli Jokelin on teatteriohjaaja ja näytelmäkirjailija, ja myös hänen isovanhempansa toimivat teatterialalla. == Diskografia == === Albumit === * * ==Bibliografia== * == Lähteet == Luokka:Suomalaiset laulaja-lauluntekijät Luokka:Suomalaiset dramaturgit Luokka:Suomalaiset näytelmäkirjailijat Luokka:Suomalaiset näyttelijät Luokka:Vuonna 1989 syntyneet Luokka:Elävät henkilöt
Sharazan

Sharazan on italialaisen popduo Al Bano & Romina Powerin single vuodelta 1981. Se on cover-versio Antonio Dammiccon, Ciro Dammiccon ja Stefano Dammiccon samannimisestä sävelteoksesta, joka oli julkaistu 1980. Albano Carrisi ja Romina Power laativat sävellykseen italiankielisen sanoituksen. Singlen b-puolena on Carrisin ja Powerin teos "Prima notte d'amore". Singlen molemmat puolet julkaistiin Al Bano & Romina Powerin studioalbumilla Felicità (1982). Albumi on julkaistu myös nimellä Aria pura. "Sharazan" on julkaistu myös kymmenillä kokoelma-albumeilla, niin duon omilla kuin aikoinaan muodikkailla usean eri esittäjän kokoelmillakin. Al Bano & Romina Power levyttivät "Sharazanista" niin ikään espanjankielisen version, jonka singlejulkaisun b-puolena on "Na, na, na". Duo teki b-puolesta 1990-luvulla uuden version kitaristi Paco de Lucían kanssa. "Na, na, na" on Apulian murretta, ja se tarkoittaa "tässä, tässä, tässä" silloin kun jotakuta kehotetaan ottamaan rennosti ja nauttimaan, ja tälle tarjotaan esimerkiksi lasillinen viiniä ystävien seurassa.Al Bano & Romina Power: Ancora... Zugabe, CD-julkaisun kansijuliste. Viitattu 2.5.2023. Alkuperäinen "Sharazan" julkaistiin seitsentuumaisena vinyylisinglenä, jonka esittäjäksi merkitty Zacar on muusikko Ciro Dammiccon taiteilijanimi. Singlen b-puolena on "Caravan siesta". Zacarin alkuperäisversiossa kertosäkeistö on sanoitettu englanniksi, säkeistöt ovat kuorohyräilyä. Al Bano & Rominan versiossa myös säkeistöt on sanoitettu. Sävelmää tukeva kuorohyräily on vahvana taustalla. Albano Carrisi laulaa kertosäkeistöt. "Sharazan" on unelmien paikka ja mielentila vailla eksakteja maantieteellisiä määreitä, paratiisi, jonka olemus on alkanut muotoutua jo laulun kertojien lapsuudessa. "Sharazanissa" vallitsee kesä nyt ja vastaisuudessa ("sempre estate ci sarà"), sinne lennetään taivaansinisin siivin ("ali azzurre per volare"). "Sharazan" on käännetty muun muassa saksaksi. Bernhard Brink levytti version "Scharazan, kleine Insel der Gefühle" vuonna 1997. Albano Carrisi ja Andrea Berg ovat levyttäneet kappaleesta kaksikielisen version, jossa osa on laulettu saksaksi ja osa italiaksi. Albano Carrisi ei pitänyt "Sharazanin" alkuperäistä versiota toimivana, mutta hän vaistosi sävellyksessä potentiaalia, ja siitä tuli menestys. "Sharazan" nousi Sveitsin musiikkilistan kärkeen ja Saksan listan seitsemänneksi. == Lähteet == Luokka:Al Bano & Romina Powerin kappaleet Luokka:Vuoden 1981 kappaleet
Tannay (Ardennes)

Tannay on kunta Pohjois-Ranskassa Ardennesin departementissa Grand Estin alueella. Se sijaitsee Canal des Ardennesin varrella, noin 22 kilometriä Vouziers’n kaupungista koilliseen. Saint-Martinin kirkko on keskiaikainen linnoitettu kirkko. Se rakennettiin uudelleen toisen maailmansodassa toukokuussa 1940 käytyjen taisteluiden jälkeen. Erityisen näyttäviä ovat kirkon kellotorni ja portaali. Kirkon sisällä olevaan kiveen on kaiverrettu vuosiluku 977, ja sitä pidetään yhtenä Ardennesin departementin vanhimmista. Toukokuussa 1940 alueella käydyn Stonnen taistelun muistoksi on pystytetty muistomerkki Monument croix Desban. ==Lähteet== ==Aiheesta muualla== Luokka:Ardennesin kunnat
Öhmanin tavaratalo

Öhmanin tavaratalo (Varuhuset) on Peter Emanuel Falckin ja Ola Olssonin kehittämä ruotsalainen television draamasarja, jota tuotettiin 60 jaksoa vuosina 1987–1989. Laajaa henkilögalleriaa näyttelevät kymmenet ruotsalaisnäyttelijät, muun muassa Lena Endre, Nina Gunke, Fredrik Ohlsson ja Margreth Weivers. Monissa jaksoissa näyttelee myös suomalainen Pirkko Mannola. Hänelle tarjottiin alun perin sarjasta isompaakin roolia, mutta se olisi ollut hankalaa alakouluikäisen tyttären kanssa. Kriitikot vieroksuivat saippuaoopperamaista sarjaa, mutta kaikenikäistä yleisöä se sai Ruotsissa parhaimmillaan 3,6 miljoonan katsojan verran. Sarjaa esitettiin Suomessa Mainostelevision sunnuntai-iltojen ohjelmistossa marraskuusta 1987 alkaen, ja MTV oli myös sarjan osatuottaja. Kukin 45 minuutin jakso oli jaettu kahtia Kymmenen uutisten molemmin puolin. Myös Suomessa sarja sai paljon katsojia ja ammattilaisilta kritiikkiä. Helsingin Sanomien televisioarvostelija Jukka Kajava luonnehti sarjaa yleismaailmallisten saippuaoopperalakien puitteissa tuotetuksi, joten odotettavissa ei ensijaksojen perusteella ollut mitään kovin laadukasta. Hänestä Öhmanin tavaratalo hortoilee komedian, melodraaman ja trillerin välimaastossa kiusallisen epäuskottavasti: ”Henkilöihin vielä voisi jotenkuten uskoakin, mutta ei siihen mitä he sanovat tai mitä heille tapahtuu.” Sarja julkaistiin DVD:llä vuonna 2009 ja SVT:n Öppet arkiv -palvelussa 2015. ==Lähteet== Luokka:Ruotsalaiset televisiosarjat Luokka:1980-luvun televisiosarjat Luokka:Televisiosarjat liike-elämästä
Tannay

Tannay voi tarkoittaa seuraavia: == Maantiede == * Tannay, kunta Ardennesin departementissa Ranskassa * Tannay, kunta Nièvren departementissa Ranskassa * Tannay, kunta Vaudin kantonissa Sveitsissä